钦定古今图书集成/明伦汇编/氏族典/第263卷 > 王仲舒
## 钦定古今图书集成/明伦汇编/氏族典/第263卷 > 王仲舒

按《唐书王仲舒传》：“仲舒，字弘中，并州祁人。少客江南，
与梁肃、杨凭游，有文称。贞元中，贤良方正高第，拜左
拾遗。德宗欲相裴延龄，与阳城交章言不可。后入阁，
帝顾宰相指曰：‘是岂王仲舒邪’？俄改右补阙，迁礼部
考功员外郎。奏议详雅，省中伏其能。坐累为连州司
户参军，再徙荆南节度参谋。元和初，召为吏部员外”
郎，未几，知制诰。杨凭得罪斥去，无敢过其家，仲舒屡
存之。贬峡州刺史，母丧解，服除，为婺州刺史，徙苏州。
堤松江为路，变屋瓦，绝火灾。穆宗立，每言“仲舒之文
最宜为诰，有古风。”召为中书舍人，除江西观察使，卒
于官。